ΤΖΕΪΝ
Σειρά μου.
Νόμιζα ότι ψάχναμε για μαύρο ρινόκερο.
Αυτός είναι γκρι.
Ο μαύρος ρινόκερος είναι γκρι. Όπως και οι λευκοί.
Δεν πάνε έτσι τα χρώματα. Κάποιος πρέπει να βελτιώσει τις ονομασίες.
Φαίνεται ότι είναι μαύρος γιατί έχει μυτερό χείλος και στρογγυλά αυτιά.
Ο "στρογγυλαυτιάς ρινόκερος", πιο ταιριαστό όνομα.
-Έχουν πολύ καλή ακοή. -"Ρινόκερος με σούπερ ακοή".
Άρα πρέπει να κάνουμε ησυχία όταν πλησιάσουμε.
Πλησιάσουμε; Δεν πρέπει να βρούμε ένα σχέδιο;
Πού πας; Βλέπεις τα κέρατα, έτσι;
Φυσικά. Έτσι καταλαβαίνω ότι είναι αρσενικό.
Έχουν χοντρά κέρατα κι είναι συνήθως μόνα.
Έλα, Ντέιβιντ!
Τζέιν, περίμενε!
Δεν είπες ότι είναι οξύθυμοι;
Ναι, αλλά δεν φταίνε αυτοί.
Υπήρχαν εκατοντάδες χιλιάδες ρινόκεροι, αλλά λόγω λαθροθηρίας,
-έχουν μείνει λιγότεροι από 6.000. -Τι είναι η λαθροθηρία;
Παράνομο κυνήγι. Τους κυνηγούν για τα κέρατά τους.
Ούτε κι εγώ θα ήμουν φιλικός με τους ξένους.
Βλέπεις το πουλί στην πλάτη του;
Είναι ένας κοκκινόραμφος βουφάγος.
Γιατί έχει κόκκινο ράμφος; Να ένα ωραίο όνομα.
Οι ρινόκεροι τους αφήνουν να κάθονται στην πλάτη τους.
Αν μάθουμε το γιατί, θα καταλάβουμε πώς να τους βοηθήσουμε;
Ακριβώς. Αν τους καταλάβουμε, μπορούμε να τους βοηθήσουμε.
Ο βουφάγος κάτι ραμφίζει. Μάλλον το τρώει.
-Πρέπει να πλησιάσουμε. -Πρέπει να βρούμε ένα σχέδιο.
-Το να πλησιάσουμε είναι σχέδιο. -Τι σχέδιο;
Τι είναι;
Νέο σχέδιο, τρέξτε!
Είσαι καλά;
Ναι. Πρέπει να πάμε στον ρινόκερο.
Αυτό φάνηκε σαν να πόνεσε.
Μια γρατζουνιά είναι. Χάνουμε χρόνο. Πάμε.
-Να βάλεις έναν επίδεσμο. -Μια χαρά είμαι.
Εντάξει, αλλά να βρούμε ένα σχέδιο;
Ένα αληθινό.
Όχι "ας πλησιάσουμε τον ρινόκερο χωρίς να μας πατήσει".
Είχαμε σχέδιο.
Ήμουν τόσο κοντά στο να δω τον βουφάγο,
-αλλά έκανες φασαρία. -Εννοείς ότι εγώ έφταιξα;
Ο ρινόκερος μας είδε όταν μίλησες δυνατά για το σχέδιο.
Αν είχαμε ένα, δεν θα κινδυνεύαμε να μας "ρινοπατήσει".
Ντέιβιντ, το "ρινοπατώ" δεν είναι λέξη.
Είναι. Όταν πάει να σε πατήσει ρινόκερος.
"Ρινο-πατώ".
-Τι λες, Γκρέιμπιρντ; -Ναι. Διάλεξε μεριά.
Αν σκοπεύεις να βοηθήσεις τα ζώα, σταμάτα συνεχώς να φοβάσαι.
Αν θες να σε βοηθάω να βοηθάς τα ζώα, μη μου λες τι να κάνω.
Αν δεν σου έλεγα, δεν θα κάναμε τίποτα.
Γεια. Ξέχασες το μαϊμουδοφιλαράκι σου.
Χιμπατζής είναι.
Ευχαριστώ.
Είναι όλα εντάξει;
Όλα είναι τέλεια, κυρία Τζέι!
Εσείς πώς είστε;
Δεν έχω παράπονο.
Λοιπόν, για πες μου, ποιο άγριο πλάσμα κυνηγάτε σήμερα;
Έναν Diceros bicornis.
Δώσ' μου ένα στοιχείο.
Μοιάζει με σύγχρονο τρικεράτοπα. Τουλάχιστον, έτσι θα έλεγε ο Ντέιβιντ.
Σύγχρονος τρικεράτοπας.
Ρινόκερος;
Σωστά. Diceros bicornis είναι η επιστημονική ονομασία.
Θέλουμε να μάθουμε γιατί αφήνει τον κοκκινόραμφο βουφάγο
στην πλάτη του.
-Ενδιαφέρον ερώτημα. -Γεια, κυρία Τζόσεφ.
Γεια.
-Ένα δωράκι για εσάς. -Για μένα; Α, ευχαριστώ.
Μπισκότα σοκολάτας.
Άλεξ, ψήνεις ασταμάτητα.
Ναι. Την επόμενη βδομάδα θα ψήσουμε πίτες.
Πίτες; Ανυπομονώ!
-Ευχαριστώ. -Αντίο.
Τον σύστησα σε μια υπέροχη γειτόνισσα
στον δεύτερο όροφο που της αρέσει η μαγειρική.
Έχεις καμιά ιδέα γιατί οι ρινόκεροι αφήνουν το πουλάκι πάνω τους;
Όχι, αλλά αν καταλάβω, θα μπορέσω να τους βοηθήσω.
Καλύτερα να έχεις βοήθεια σε μια τόσο σημαντική αποστολή.
Ακριβώς, γι' αυτό έχω τον Γκρέιμπιρντ.
Σωστά.
-Αντίο, κυρία Τζέι. -Αντίο.
Οι ρινόκεροι τρώνε φυλλώδη χόρτα,
κλαδιά και παχύπιτα;
Ό,τι κι αν είναι.
Πες το στην Τζέιν.
-Όχι. Θα το κάνω μόνος μου. -Αλήθεια;
Γιατί; Έχετε μαλώσει;
Ναι. Περίπου.
Μα ποιος θα σε σώσει αν μπλέξεις;
-Δεν χρειάζομαι να με σώσει κάποιος. -Πάντα χρειάζεσαι.
Δεν χρειάζομαι.
Εξάλλου, έχω ένα σχέδιο.
Αυτό είναι το σχέδιό σου;
Όχι. Έτσι καταγράφω τα ευρήματά μου.
Κάλεσε την Τζέιν στον ασύρματο. Είναι η καλύτερή σου φίλη.
-Εσύ είσαι η καλύτερή μου φίλη πλέον. -Η καλύτερη φίλη μου είναι η Καμάια.
Μπορείς να είσαι ο δεύτερος καλύτερός μου φίλος.
Δεν μπορώ να καλέσω την Τζέιν αν δεν έχω ασύρματο, σωστά;
Βλέπεις τίποτα;
Να πάμε στους κάδους;
Κρύψου!
Ντέιβιντ, γεια! Την Τζέιν ψάχνεις;
Όχι. Βασικά, ψάχνω έναν ρινόκερο. Μήπως είδατε κανέναν;
Όχι τώρα τελευταία. Θα έχω τον νου μου.
Κυρία Τζόσεφ, ξέρετε τι είναι η παχύπιτα;
Τα παχύφυτα εννοείς.
Φυτό είναι.
Ψάχνεις κάποιο συγκεκριμένο παχύφυτο;
Δεν είμαι σίγουρος,
Έψαχνα τι τρώνε οι μαύροι ρινόκεροι κι έλεγε παχύφυτα και φυλλώδη χόρτα.
Αν ψάξεις δίπλα στην αποθήκη του κήπου, νομίζω ότι έχει μερικά φυλλώδη χόρτα.
Πάω αμέσως να δω.
-Ευχαριστώ, κυρία Τζέι. -Παρακαλώ.
Μου φάνηκε ότι είδα πατημασιές ρινόκερου εκεί πίσω.
Πίσω από τον θάμνο;
Ναι, αλλά δεν ήταν. Λάθος συναγερμός.
Μήπως έχει δίπλα στην αποθήκη του κήπου;
Θα δω αργότερα.
Εντάξει.
Ευχαριστώ, κυρία Τζέι!
-Λόρεν, γεια. -Γεια.
-Έμαθα ότι θα φτιάξετε πίτες. -Δέχομαι παραγγελίες.
Σας αρέσουν γλυκές ή αλμυρές;
-Κάνε μου έκπληξη! -Εντάξει.
Αλλά είμαι γλυκατζού.
Γι' αυτό δεν τον βρίσκαμε έξω.
Η κυρία στο 201 δεν θα χαρεί.
Το είδες αυτό;
Ο βουφάγος έκανε έναν ήχο όταν μας είδε. Προειδοποιούσε τον ρινόκερο;
Ίσως τον έχει σαν σύστημα συναγερμού.
Και βλέπω ότι δουλεύει.
Έλα.
Ημερολόγιο Ντέιβιντ. Ώρα για μεσημεριανό. Ήρθα στην αποθήκη του κήπου.
Μόλις μαζέψω παχύφυτα ή χορτάρι,
θα δελεάσω τον ρινόκερο, για να μάθω τι κάνει το πουλί στην πλάτη του.
Πριν από την Τζέιν.
Τέλεια.
Το βρήκα.
Παραλίγο.
Ο Ντέιβιντ;
Μάλλον είναι ασφαλής στο δωμάτιό του.
Εντάξει. Τι έγινε;
Βρήκα τον μαύρο ρινόκερο.
Ή με βρήκε εκείνος.
Φαίνεται σαν να έχει φαγούρα; Γιατί;
Πρέπει να πλησιάσω.
Ώρα να στήσω το δόλωμα.
Δεν είναι μόνο ο βουφάγος μαζί του.
Είναι γεμάτος έντομα! Με πιάνει κι εμένα φαγούρα.
Αυτό έτρωγε ο βουφάγος πριν; Έφαγε ένα έντομο από την πλάτη του.
Λες να κάθεται εκεί γιατί τα έντομα είναι εύκολο σνακ;
Αυτό δεν εξηγεί γιατί ο ρινόκερος αφήνει το πουλί.
Εκτός αν τα έντομα τον φαγουρίζουν.
Πάλι κινείται.
Πρέπει να φέρω κι άλλο φαγητό για το δόλωμά μου.
Μακάρι να είχα βουφάγο φίλο.
Ή έναν οποιονδήποτε φίλο.
Οπότε, όταν ο βουφάγος έκανε... ο ρινόκερος γύρισε.
Νομίζω ότι τον προειδοποίησε, όπως ο Γκρέιμπιρντ εμένα.
Ενδιαφέρον. Αλλά σε ρώτησα για τον Ντέιβιντ.
Έλα. Λέγε.
Τσακωθήκαμε.
-Τι έκανες; -Είπε ότι του λέω συνέχεια τι να κάνει.
Εσύ τι έκανες;
Είπα ότι συνέχεια φοβάται.
Είπες...
Είπα ότι συνέχεια φοβάται.
Κατάλαβα. Μάλλον κι οι δύο είπατε κάτι που μετανιώσατε.
Δεν πειράζει, δεν τον χρειάζομαι.
Βρήκα τον ρινόκερο. Είδα τον βουφάγο να τον ειδοποιεί.
Και το έκανα μόνη μου.
Αλλά παραλίγο να σε πατήσει.
Η φύση έχει κινδύνους. Μ' αρέσει αυτό.
Πάντα ήξερα ότι είσαι γενναία.
Ακόμα κι ως μωρό. Μα είσαι αρκετά γενναία για να ζητήσεις συγγνώμη;
Άρα δεν θες να δεις το μήνυμα του Ντέιβιντ στο...
ΣΜΜ;
Σύστημα μηνυμάτων μπαλκονιού.
-Το άκουσα να έρχεται. -Αλήθεια;
Ο ασύρματός του;
Μάλλον δεν θέλει να είμαστε πια φίλοι.
Γεια. Για πού το 'βαλες έτσι βιαστικός;
Θα ψάξω στην αυλή τροφή για τον ρινόκερο.
Ναι, μπορείς να ψάξεις στην αυλή, αλλά ξέρεις πού αλλού μπορείς να ψάξεις;
Στο σπίτι της Τζέιν.
Είδα τη μαμά της να κουβαλά παχύφυτα τις προάλλες.
Θα σ' αφήσει να τα δανειστείς.
Θα βρω αλλού.
Ξέρεις, δεν πειράζει να έχεις θυμώσει σε κάποιον αλλά να σου λείπει.
-Αλήθεια; -Και βέβαια. Συμβαίνει συνεχώς.
Με την αδερφή μου, τον πρώην μου, τα παιδιά μου.
Πολλές φορές, αυτοί που αγαπάς περισσότερο
είναι αυτοί που σε νευριάζουν πιο πολύ.
Το ίδιο θα ισχύει για την Τζέιν.
Ευχαριστώ. Τα λέμε αργότερα, κυρία Τζέι.
Το καλό που σου θέλω!
Κυρία Τζέι!
Παραλίγο να με λιώσει ένας ρινόκερος.
Τι συναρπαστικό!
Μόλις είδα τον Ντέιβιντ και δεν μου ανέφερε κάτι.
Επειδή ο Ντέιβιντ κι εγώ δεν κάνουμε πια μαζί τις αποστολές.
Αλήθεια; Γιατί;
Τσακωθήκαμε.
Δεν πειράζει να είσαι θυμωμένη με...
Το ξέρω. Κυρίως αν χρησιμοποιήσεις τον θυμό για καλό.
Θυμώνω που κυνηγούν τους ρινόκερους για το κέρατό τους
και προσπαθώ να τους σώσω.
Τέλεια!
Θα με ενημερώσετε με τον ασύρματο του Ντέιβιντ αν δείτε ρινόκερο;
"Ο καθένας πρέπει να αναλάβει την ευθύνη για τη ζωή του
και πάνω απ' όλα να δείξει σεβασμό κι αγάπη σε ό,τι ζει γύρω μας,
κυρίως στον διπλανό μας".
Του έφτιαξα αυτοκόλλητο. Το είπε η Τζέιν Γκούνταλ.
Ακούγεται πολύ έξυπνη κυρία.
Ίσως εσύ κι ο Ντέιβιντ πρέπει να αναλάβετε την ευθύνη του καβγά;
Δεν θέλει πια να είμαστε φίλοι.
Αμφιβάλλω.
Μιας και μιλάμε για ρινόκερους,
άκουσα μια βοή στον διάδρομο του τρίτου ορόφου.
Πάω να το τσεκάρω.
Στάσου, Τζέιν.
Έχω την αίσθηση ότι θα το χρειαστείς.
Βιάσου, δεν πρέπει να χάσεις τον ρινόκερο.
Ντέιβιντ;
Ναι, μαμά της Τζέιν;
Όλα καλά εκεί έξω;
Ναι. Περίπου.
Η Τζέιν δεν είναι εδώ.
Δεν πειράζει. Εσάς έψαχνα.
Μου δανείζετε παχύφυτα ή χορτάρια;
Όταν λέω "δανείζετε", εννοώ να τα κρατήσω.
Δεν θα τα θέλετε πίσω όταν τα φάει ο ρινόκερος.
Ήρθε από τη γωνία.
Αν μας δει ο βουφάγος και κρώξει, θα έχουμε δίκιο.
-Ντέιβιντ; -Τζέιν;
-Σε πέρασα για τον ρινόκερο. -Κι εγώ.
-Με τρόμαξες. -Εσύ δεν με τρόμαξες.
Θέλαμε να δούμε αν θα έκρωζε ο βουφάγος αν πλησιάζαμε τον ρινόκερο.
Αυτό έγινε προηγουμένως.
Είναι κάτι σαν συναγερμός για τον ρινόκερο;
Αυτό πιστεύουμε με τον Γκρέιμπιρντ.
Είδα τον ρινόκερο να ξύνει το κεφάλι
και τον βουφάγο να τρώει έντομα.
Αφήνει τον βουφάγο για να ξεφορτωθεί τα έντομα;
Αυτό σκοπεύω να μάθω.
Λοιπόν, καλή τύχη.
-Ναι, και σ' εσένα. -Εντάξει.
Αντίο.
Ναι.
Ναι, αντίο.
-Δεν θεωρώ ότι συνέχεια φοβάσαι. -Αλήθεια;
Οι αποστολές είναι επικίνδυνες.
Είναι φυσικό να φοβάσαι.
Όταν σκέφτεσαι το χειρότερο που μπορεί να συμβεί,
σε βοηθά να σκεφτείς τέλεια σχέδια.
-Οπότε, συγγνώμη. -Ευχαριστώ.
Εσύ δεν θέλεις να μου πεις κάτι;
Τι; Αφού μου λες τι να κάνω.
Αλλά καταλαβαίνω το γιατί.
Είσαι η αρχηγός των αποστολών μας.
Οπότε, συγγνώμη.
Δεν ζητώ τόσο συγγνώμη όσο εσύ.
Καλά, το ίδιο.
Ως αρχηγός, το δέχομαι.
Και κάτι ακόμα.
Ορίστε.
Ευχαριστώ.
Τι λες για ένα σχέδιο που θα τεστάρει τις ιδέες μας;
Μόνο αν το βρούμε μαζί.
Ημερολόγιο Ντέιβιντ.
Δοκίμασα τροφή ρινόκερου. Χάλια.
Δηλαδή, εντόπισα τον ρινόκερο. Έτοιμη για το σχέδιο; Όβερ.
Έτοιμη αν είσαι κι εσύ.
Βουφάγε!
Εδώ!
Είχες δίκιο, ο βουφάγος ειδοποίησε τον ρινόκερο. Σειρά σου!
Είμαι στο παγκάκι! Βασικά, από κάτω.
Δεν είμαι παχύφυτο!
Έλα, μεγάλε! Ποιος πεινάει;
Γεια.
Ντέιβιντ. Τα βρήκατε με την Τζέιν;
Τα βρήκαμε. Και βρήκαμε μαζί ένα σχέδιο.
Τι υπέροχα!
Ξέρεις; Θα σας φτιάξω ένα σνακ να το γιορτάσουμε.
Για κάτι τέτοιο, μοιράζομαι τα καλούδια μου.
Γρήγορα! Πλησιάζει!
Αυτό ήταν καταπληκτικό.
Κοίτα, το σχέδιο έπιασε.
Έχουμε τέλεια θέα.
Ο βουφάγος τρώει έντομα, αλλά όχι μόνο από την πλάτη του ρινόκερου.
Τρώει και από τα αυτιά;
Και τη μύτη του; Αηδία.
Ίσως πρέπει να λέγεται κοκκινόραμφος μυτοφάγος.
Μα ο βουφάγος δεν τρώει απλώς τα έντομα, βοηθά στο καθάρισμα του ρινόκερου.
Με τον πιο αηδιαστικό πιθανό τρόπο.
Είχες δίκιο ότι τον προειδοποιεί.
Ο βουφάγος είναι σαν δεύτερα μάτια για προστασία από τους λαθροθήρες.
Είναι καλή ομάδα.
Έχεις δίκιο, Γκρέιμπιρντ. Όλοι μας.
Γεια σας, παιδιά.
Γεια, κυρία Τζέι.
-Ολοκληρώσατε την αποστολή; -Την ολοκληρώσαμε.
-Αφού τους καταλάβαμε, θα τους βοηθήσουμε. -Πώς;
Όπως ο βουφάγος, θα φυλάμε τα νώτα του ρινόκερου.
Όλοι δεν πρέπει να το κάνουμε; Να προσέχουμε ο ένας τον άλλον;
Ο ένας τον άλλον και τα ζώα.
Λεμονάδα;
-Ορίστε. -Ευχαριστώ.
Ποιος θέλει μάφιν σοκολάτα;
Ευχαριστώ.
Τι θα κάνει η κάμερα;
Θα παρακολουθεί την περιοχή του ρινόκερου για τυχόν λαθροθήρες.
Καλό σχέδιο. Θα μεταδίδει ζωντανά, για να τον προσέχουν κι άλλοι.
Ακόμα καλύτερο σχέδιο.
Ο ρινόκερος κι ο βουφάγος είναι καλοί φίλοι.
Είναι πιο δυνατοί μαζί.
Σωστά, Γκρέιμπιρντ. Κι εμείς.
Σώστε τους ρινόκερους.
ΤΖΕΪΝ
Γιατί έχεις κλειστή κάμερα;
Η κλήση με τον δρα Μάθιου Ματίντα ξεκινά σε λίγο.
Εδώ είμαι, αλλά η Μίλι έπαιζε με το τάμπλετ και να τι έγινε.
Μπορείς να το αφήσεις.
Αποκλείεται. Πρέπει να το βγάλω πριν...
έρθει εκείνος.
Πολύ αργά.
-Γεια, Μάθιου. -Γεια, Τζέιν.
Γεια σου, μονόκερε;
Ο Ντέιβιντ δεν ξέρει πώς να κλείσει το φίλτρο.
Μπορείς να το κάνεις από τις ρυθμίσεις του βίντεο.
Ευχαριστώ, πολύ καλύτερα.
Δύσκολη μέρα.
Πρώτα μας κυνηγούσε ένας μαύρος ρινόκερος και μετά έγινα μονόκερος.
Σας κυνήγησε ένας μαύρος ρινόκερος;
Θέλαμε να μάθουμε γιατί αφήνουν τους βουφάγους πάνω τους.
Τι ανακαλύψατε;
Ότι είναι φίλοι.
Όχι ακριβώς.
Οι μαύροι ρινόκεροι και οι κοκκινόραμφοι βουφάγοι
έχουν μια συμβιωτική σχέση.
Τι σημαίνει αυτό;
Ελάτε να σας δείξω.
Συμβιωτική σχέση είναι όταν δύο είδη επωφελούνται το ένα από το άλλο.
Ο κοκκινόραμφος βουφάγος επωφελείται από την τροφή στην πλάτη του ρινόκερου
κι ο ρινόκερος επωφελείται από το καθάρισμα του βουφάγου
και από τις προειδοποιήσεις για κίνδυνο.
Το είδαμε. Πόσους μαύρους ρινόκερους έχεις φροντίσει;
Πολλούς. Θα σας πω την ιστορία του Κιτούι,
ενός μωρού ρινόκερου που σώσαμε
όταν ήταν μιας βδομάδας και εγκαταλελειμμένος από τη μητέρα του.
Καθώς μεγαλώνουν, γίνονται πιο υγιείς και δυνατοί.
Σε ηλικία τεσσάρων ετών, πρέπει να τον πάρεις και να τον πας
σε ένα μέρος με λιγότερη επαφή με ανθρώπους,
όπου μπορεί να γίνει αληθινός άγριος μαύρος ρινόκερος.
Πώς είναι τώρα ο Κιτούι;
Γίνεται ολοένα και μεγαλύτερος.
Τον μεταφέραμε στην περιοχή του.
Εκεί μπορεί να φάει, να μεγαλώσει, να κάνει οικογένεια και πιθανώς παιδιά.
Τι βλάπτει τον ρινόκερο;
Υπάρχουν τρεις μεγάλες απειλές.
Η λαθροθηρία, όπου τους κυνηγούν για το κέρατό τους.
Το δεύτερο είναι η απώλεια του οικότοπου, όπου οι άνθρωποι φτιάχνουν φάρμες.
Τέλος, η κλιματική αλλαγή,
όπου οι λιγοστές βροχοπτώσεις οδηγούν στην έλλειψη τροφής.
Πότε κατάλαβες ότι θες να βοηθάς ζώα;
Από μικρός. Αφού αποφοίτησα από την Κτηνιατρική,
άρχισα να δουλεύω εδώ, στην Προστασία Άγριας Ζωής Λέουα,
όπου διαφορετικά ζώα ζουν μαζί αρμονικά.
-Τι μπορούμε να κάνουμε; -Να μπείτε σε μια λέσχη προστασίας
ή να ξεκινήσετε μία στο σχολείο.
Η ευαισθητοποίηση της παγκόσμιας κοινότητας
θα διασφαλίσει τις μελλοντικές γενιές άγριας ζωής,
για να απολαύσουν αυτά που απολαμβάνουμε.
-Καλές ιδέες. -Θα το πούμε και σ' άλλα παιδιά.
Ευχαριστούμε. Ανυπομονώ να πάω σχολείο.
Θαυμάσια.
Χάρηκα που μίλησα με τη μελλοντική γενιά ατόμων που θα προστατεύσουν το περιβάλλον
και θα σώσουν τον κόσμο.
Αντίο κι ευχαριστώ για τον χρόνο σας.
Αντίο, Μάθιου.
-Πώς να πούμε τη λέσχη; -Πώς σου φαίνεται το Λέσχη Κιτούι;
Τέλειο. Τζέιν, δες το φίλτρο ρινόκερου.
-Ωραίο. Έχει και βουφάγους; -Για να δω.
Τζέιν, κοίτα.
Βρήκες!
Υποτιτλισμός: Γκέλη Τόγια